สำนักงานคณะกรรมการการศึกษาขั้นพื้นฐานพร้อมยกระดับคุณภาพครูให้มีสมรรถนะทางภาษาและดิจิทัล
นายอัมพร พินะสา เลขาธิการคณะกรรมการการศึกษาขั้นพื้นฐาน (กพฐ.) เปิดเผยว่า ได้รับการรายงานการป้องกันและควบคุมการแพร่ระบาดโควิด -19 แก่นักเรียนในสถานศึกษาสังกัด สพฐ. พร้อมทั้งติดตามการขับเคลื่อนนวัตกรรมActive Learning ในสถานศึกษา รวมถึงการดำเนินงานโรงเรียนคุณภาพ การพัฒนาเด็กปฐมวัย ความคืบหน้าในการดำเนินงานพื้นที่นวัตกรรมการศึกษา และการพัฒนาบุคลากรในภาพรวมของปี 2564 จนถึงแผนพัฒนาบุคลากรในปี2565 ที่จะถึงนี้          สำหรับแนวทางการพัฒนาบุคลากรภาครัฐ ข้าราชการครูและบุคลากรทางการศึกษาทั้งระบบ มีการจำแนกกลุ่มเป้าหมายในการพัฒนาออกเป็น 2 กลุ่ม ได้แก่ กลุ่มแรก ประกอบด้วย ข้าราชการพลเรือนสามัญ บุคลากรทางการศึกษา 38คน (2) ลูกจ้างประจำ และพนักงานราชการ จำนวน 42,276 คน และกลุ่มที่ 2 ประกอบด้วย ครูผู้สอนศึกษานิเทศก์ ผู้บริหารสถานศึกษาและผู้บริหารการศึกษา จำนวน 393,512 คน          กลุ่มที่ 1 มีแนวทางการพัฒนาตามหลักสูตรการพัฒนาบุคลากรภาครัฐของสำนักงานคณะกรรมการข้าราชการพลเรือน (ก.พ.) ในทักษะเชิงยุทธศาสตร์ทักษะด้านภาวะผู้นำ และทักษะตามสายงาน         ส่วนกลุ่มที่ 2 มีแนวทางการพัฒนาที่สอดคล้องกับนโยบาย น.ส.ตรีนุชเทียนทอง รมว.ศึกษาธิการ ในด้านการพัฒนาคุณภาพและประสิทธิภาพของครูให้มีสมรรถนะทางภาษาและดิจิทัลเพื่อให้ครูได้รับการพัฒนาให้มีสมรรถนะทั้งด้านการจัดการเรียนรู้ด้วยภาษาและดิจิทัล